कैलाली : कैलालीमा शुक्रबार एक यात्रीबहाक बस दुर्घटना हुँदा दुईजनाको मृत्यु भएको छ । अरु चारजना घाइते छन् ।
मृत्यु हुनेमा लम्कीचुहा नगरपालिका–१ बस्ने अनिल वादीका छोरा १२ वर्षीय कृष्ण वादी र धनगढी उपमहानगरपालिका–३ बस्ने ३५ वर्षीय परचुङ तामाङ रहेका छन् ।
दुर्घटनामा परी गम्भीर घाइते भएका वादी र तामाङको उपचारकाक्रममा टीकापुर अस्पतालमा मृत्यु भएको जिल्ला प्रहरी कार्यालय कैलालीका निमित्त प्रमुख हरिबहादुर वलीले जानकारी दिए ।
शुक्रबार अपराह्न ५ बजेतिर कैलालीको लम्कीचुहा नगरपालिका–१ स्थित बल्चौरनजिकै बस दुर्घटना भएको प्रहरीले जनाएको छ ।
नयाँ बुलन्द डटकम बुलन्द आवाज मिडिया प्रा.लि. इलामद्वारा संचालित नेपालको १५ औं तथा इलामको पहिलो अनलाइन पत्रिका हो । यस अनलाइन मार्फत हामी भ्रष्टाचार, कालोबजारी, अनियमितता जस्ता नराम्रा पक्षलाई निरुत्साहित गर्दै सत्य, तथ्य र निष्पक्ष सूचना आम नागरिकसामू बुलन्द गर्न प्रतिबद्ध छौं ।
विभेद र उत्पीडनमा परेका र पारिएका समुदाय, वर्ग र क्षेत्रका सबैखाले मुद्धा उजागर गर्दै मुलुकको राष्ट्रिय एकता र भौगोलिक अखण्डता साथै गणतन्त्र, पहिचान, संघीयता, धर्मनिरपेक्षता र समावेशी लोकतन्त्रको संस्थागत विकासमा नयाँ बुलन्द सधैं पहरेदार बन्नेछ ।
हामी पत्रकारिताको मूल्य मान्यता, देशको प्रचलित संविधान, ऐन, नियम र कानूनलाई आत्मसाथ गर्दै अघि बढ्ने प्रण गर्दछौं ।